Coreano (peixe)

O **coreano**,, ***Glyptocephalus cynoglossus***, é unha especie de peixe teleósteo da orde dos pleuronectiformes, suborde dos pleuronectoideos, familia dos pleuronéctidos e subfamilia dos pleuronectinos, unha das tres recoñecidas actualmente no xénero *Glyptocephalus*,

## Taxonomía 
A especie foi descrita en 1758 polo naturalista sueco Linneo, na 10ª edición so seu *Systema Naturae*, baixo o nome de *Pleuronectes cynoglossus*.

A cara superior, pigmentada, está cuberta por escamas ásperas, e é de cor parda agrisada, en xeral uniforme, pero ás veces con bandas transversais escuras; a membrana da aleta pectoral dereita tende á unha coloracion moi escura, case negra; esta aleta é mais curta que a lonxitude da cabeza. O flanco esquerdo (lado cego) é de cor branca agrisada, salferida de pequenas manchas escuras.

Pode alcanzar unha lonxitude máxima de 53&nbsp;cm nos machos e de até os 70&nbsp;cm nas femias. O tamaño medio dos espécimes capturados é de 42,5&nbsp;cm. O peso máximo rexistrado foi de 3,7&nbsp;kg .

A cabeza é pequena, e a liña lateral é completamente recta. que vive en fondos de entre os 18 e os 1.5t0 m de profundidade, aínda que usualmente entre os 45 e os 366 m, nas costas do océano Atlántico, entre os 74 °N e os 35° N, e entre os 79 °W e os 26 ° E,

A desova, en Europa, prodúcese entre marzo e setembro, a profundidades de entre os 50 e os 150 m. Os ovos son peláxicos, e miden algo menos de 1&nbsp;mm de diámetro. Eclosionan ao cabo dunha semana, dando lugar a larva, igualmente peláxicas, de entre 4 e 5&nbsp;mm de lonxitude, que se desprazan até os fondos cando alcanzan os 4&nbsp;cm de longo. Adquiren a madureza sexual entre os 4 e os 7 anos, cando alcanzan unha lonxitude de 25 a 36&nbsp;cm de lonxitude. Os adultos son bentónicos, e habitan en fondos brandos en augas bastante profundas, alimentándose de crustáceos, moluscos bivalvos, vermes poliquetos e outros invertebrados (como ofiúras), e de pequenos peixes.

É unha especie comestíbel, que se captura mediante artes de arrastre e, como pesca adicional, nas pesquerías de cigalas e gambas, nas áreas de pesca 21 e 27 (Atlántico noroeste e nordeste, respectivamente). As capturas anuais en Europa acadan unha media dunhas 20 000 t.

Comercialízase en fresco ou conxelado, e consómese cocido ao vapor, frito, asado no forno, en forno microondas e guisado.

## Notas 
## Véxase tamén 
### Bibliografía 
* Cooper, J. A. & F. Chapleau (1998): "Monophyly and intrarelationships of the family *Pleuronectidae* (Pleuronectiformes), with a revised classification". *Fish. Bull*. **96** (4): 686-726.
* Lahuerta Mouriño, F. e Vázquez Álvarez, F. X. (2000): *Vocabulario multilingüe de organismos acuáticos*. Santiago de Compostela: Xunta de Galicia / Termigal. ISBN 84-453-2913-8.
* Muus, Bent J.; Jørgen G. Nielsen; Preben Dahlstrøm e Bente O. Nyström (1998): *Peces de mar del Atlántico y del Mediterráneo*. Barcelona: Ediciones Omega. ISBN 84-282-1161-2.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.

### Outros artigos 
* Pleuronectiformes
* Pleuronéctidos
* Pleuronectinos
* *Glyptocephalus*

### Ligazóns externas 
* *Glyptocephalus cynoglossus* na Encyclopedia of Life. Con informacións sobre a especie, imaxes e mapa de distribución 
* *Glyptocephalus cynoglossus* en ADW.